Kazimierz Sakowicz

Kazimieras Sakovičius (Kazimierz Sakowicz; 1894 m. – 1944 m. liepos 5 d.) – lenkų žurnalistas, dirbęs tarpukariu Vilniuje. Antrojo pasaulinio karo metais dokumentavo Panerių žudynes išlikusiuose dienoraščio tipo užrašuose.

Pirmą kartą K. Sakovičiaus pilna „Panerių dienoraščio“ versija publikuota lenkų kalba 1999 m. Lietuviškas vertimas išleistas 2012 m.

 Biografija 
K. Sakovičius gimė 1894 m. Vilniuje Elijo ir Sofijos Sakovičių šeimoje.

Baigęs gimnaziją, išvyko studijuoti teisę Maskvoje. Grįžęs į Vilnių, dirbu žurnalistu Vilniaus periodinių leidinių redakcijose. Iki Antrojo pasaulinio karo atidarė spaustuvę, kurioje buvo leidžiami miesto laikraščiai ir žurnalai. Spaustuvė buvo įsikūrusi buvusioje A. Mickevičiaus gatvėje, pastate numeriu 24 (dab. Gedimino pr.). Spaustuvėje gyveno su savo žmona Marija. Pora neturėjo vaikų.

1940 m., SSRS okupavus Lietuvą, K. Sakovičiaus verslas buvo nacionalizuotas. Tais pačiais metais jis nutraukė savo veiklą spaudoje ir su žmona persikėlė gyventi į Panerius. Tuo metu į miestą jis vykdavo dviračiu, dažniausiai ieškodamas trumpalaikio uždarbio.

Paneriuose K. Sakovičiaus namas stovėjo netoli spygliuotų vartų, pro kuriuos žydai ir kitų tautybių gyventojai buvo vedami į masinius sušaudymus. Po karo jo brolis Jonas Sakovičius prisiminė, kad lankėsi pas jį Paneriuose ir žinojo, jog Kazimieras, stebėdamas žudynes iš mažo lango palėpėje, vedė įvykių dienoraštį. Užrašų lapus dėdavo į stiklinius butelius, kuriuos slėpdavo ir užkasdavo žemėje netoli namų.

Pirmasis K. Sakovičiaus dienoraščio įrašas prasideda 1941 m. liepos 11 d. vokiečių ir lietuvių kolaborantų įvykdytais žydų tautybės gyventojų sušaudymais Paneriuose. Išlikusi dienoraščio dalis pasibaigia 1943 m. lapkričio 6 d. Pasak K. Sakovičiaus pusseserės pasakojimo, jo žmona Marija minėjo, kad jis dienoraštį vedė iki pat mirties 1944 m. liepą.

K. Sakovičius mirė nuo šautinių sužalojimų 1944 m. liepos 5 d. Jis buvo rastas sužeistas Paneriuose šalia savo dviračio ir atgabentas į ligoninę Vilniuje. Tikslios mirties aplinkybės nėra aiškios. Palaidotas Vilniaus Rasų kapinėse.

 „Panerių dienoraščio“ leidimai 
 Lenkų kalba: 

 Hebrajų kalba: 

 Vokiečių kalba: 

 Anglų kalba: 

 Lietuvių kalba: 

 Italų kalba: 

 Prancūzų kalba: 

 Išnašos 

 Bibliografija 



  Puslapiai 369-382.










Kategorija:Lenkijos žurnalistai
Kategorija:Holokaustas Lietuvoje